CELEX: 62010CN0369
Language: lv
Date: 2010-07-22 00:00:00
Title: Lieta C-369/10 P: Apelācijas sūdzība, ko par Vispārējās tiesas (astotā palāta) 2010. gada 19. maija spriedumu lietā T-108/09 Ravensburger AG /Iekšējā tirgus saskaņošanas birojs (preču zīmes, paraugi un modeļi) (ITSB), Educa Borras, S.A. 2010. gada 22. jūlijā iesniedza Ravensburger AG

25.9.2010   
            
            
               LV
            
            
               Eiropas Savienības Oficiālais Vēstnesis
            
            
               C 260/10
            
         Apelācijas sūdzība, ko par Vispārējās tiesas (astotā palāta) 2010. gada 19. maija spriedumu lietā T-108/09 Ravensburger AG/Iekšējā tirgus saskaņošanas birojs (preču zīmes, paraugi un modeļi) (ITSB), Educa Borras, S.A.2010. gada 22. jūlijā iesniedza Ravensburger AG
   
   (Lieta C-369/10 P)
   ()
   2010/C 260/13
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Ravensburger AG (pārstāvji — H. Harte-Bavendamm un M. Goldmann, Rechtsanwälte)
   
      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi), Educa Borras, S.A.
   
      Apelācijas sūdzības iesniedzējas prasījumi:
   
   
               —
            
            
               pieņemt izskatīšanai apelācijas sūdzību par Vispārējās tiesas 2010. gada 19. maija spriedumu lietā T-108/09;
            
         
               —
            
            
               atcelt Vispārējās tiesas spriedumu;
            
         
               —
            
            
               atcelt Apelāciju otrās padomes 2009. gada 8. janvāra lēmumu lietā R 305/2008-2 un, attiecīgā gadījumā, Anulēšanas nodaļas 2006. gada 3. septembra lēmumu lietā 1107 C;
            
         
               —
            
            
               (attiecīgā gadījumā) nodot lietu atpakaļ ITSB atkārtotai izskatīšanai;
            
         
               —
            
            
               piespriest personai, kas iestājusies lietā, un ITSB atlīdzināt apelācijas sūdzības iesniedzējas tiesāšanās izdevumus šajā apelācijas procesā.
            
         
      Pamati un galvenie argumenti
   
   Apelācijas sūdzības iesniedzēja uzskata, ka pārsūdzētais spriedums ir jāatceļ šādu iemeslu dēļ:
   
               1)
            
            
               Pierādījumu sagrozīšana, nepareizi interpretējot apelācijas sūdzības iesniedzējas faktiskos apgalvojumus par to preču sarakstu, uz kurām attiecas attiecīgā Kopienas preču zīme, norādot, ka “šajā lietā nav strīda par to, ka preces, attiecībā uz kurām reģistrēta attiecīgā preču zīme, cita starpā ietver atmiņas spēles”.
            
         
               2)
            
            
               Pierādījumu sagrozīšana, piemērojot Kopienas preču zīmes regulas (1) 52. panta 1. punkta a) apakšpunktu kopsakarā ar tās 7. panta 1. punkta c) apakšpunktu, un nepareizo un pārāk ierobežojošo pārbaudes nosacījumu piemērošana, izvērtējot vārdiskas preču zīmes, proti, Kopienas preču zīmes “MEMORY” ar reģistrācijas numuru 1 203 629, aprakstošo raksturu.
            
         
               3)
            
            
               Pierādījumu sagrozīšana, piemērojot Kopienas preču zīmes regulas 52. panta 1. punkta a) apakšpunktu kopsakarā ar tās 7. panta 1. punkta b) apakšpunktu, un nepareizo un pārāk ierobežojošo pārbaudes nosacījumu piemērošana, izvērtējot vārdiskas preču zīmes, proti, Kopienas preču zīmes “MEMORY” ar reģistrācijas numuru 1 203 629, atšķirtspējas neesamību.
            
         
               4)
            
            
               Pierādījumu sagrozīšana, gandrīz pilnībā pamatojoties tikai uz pieņēmumiem par valodas izmantošanu tālās valstīs ārpus Eiropas.
            
         
      (1)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV L 78, 1. lpp.).